efe6eb625485a71b8f4354272de9a039
Υπηρεσίες κινητής και από παρόχους internet
techpress.gr
2020.10

> **Δεν είναι λίγες οι εταιρείες που προτίθενται να εισέλθουν και σε υπηρεσίες κινητής τηλεφωνίας ως εικονικοί πάροχοι (mvno – mobile virtual network operators).**


[![chocolate-lg-pink](https://www.techpress.gr/wp-content/uploads/2008/04/chocolate-lg-pink-150x150.jpg "chocolate-lg-pink")](https://www.techpress.gr/wp-content/uploads/2008/04/chocolate-lg-pink.jpg)Κινητικότητα αναμένεται στο προσεχές διάστημα στην αγορά κινητής τηλεφωνίας, δεδομένου ότι κάποιες εταιρείες προτίθενται να εισέλθουν και σε υπηρεσίες κινητής τηλεφωνίας ως εικονικοί πάροχοι (mvno – mobile virtual network operators), κάνοντας βέβαια χρήση των υποδομών εταιρειών που ήδη δραστηριοποιούνται στην κινητή τηλεφωνία.

Μία από τις εταιρείες που έχουν εκδηλώσει σχετικό ενδιαφέρον είναι και η forthnet. Σύμφωνα με δηλώσεις του διευθύνοντος συμβούλου της Παντελή Τζωρτζάκη κατά την πρόσφατη παρουσίαση της εταιρείας στην Ένωση Θεσμικών Επενδυτών, η περίπτωση του mvno θα εξεταστεί το 2010. Επίσης, δημοσιογραφικές πληροφορίες θέλουν για το «παιχνίδι» αυτό ενδιαφέρον να έχουν εκδηλώσει η κυπριακή cyta και η hellas online.

Στο ζήτημα αυτό ενδέχεται να απαιτηθεί παρέμβαση από την Εθνική Επιτροπή Τηλεπικοινωνιών και Ταχυδρομείων (ΕΕΤΤ), όπως όμως δήλωσε σχετικά ο Νικήτας Αλεξανδρίδης, πρόεδρος της ΕΕΤΤ, θα χρειαστεί να προηγηθεί ανάλογο αίτημα από τηλεπικοινωνιακό πάροχο ή άλλη ενδιαφερόμενη εταιρεία, προκειμένου να ξεκινήσει η σχετική διαδικασία.

Σε ευρωπαϊκό επίπεδο όμως, εικονικοί πάροχοι (mvnos) λειτουργούν με επιτυχία στις αγορές της Βρετανίας, της Ολλανδίας, και της Γερμανίας.